«Шууейхэр. Абрэджхэр»
Котляровхэ Мариерэ Викторрэ я тхылъ тедзапIэм дунейм къыщытехьащ «Кавказ» къыдэкIыгъуэм хыхьэ къыкIэлъыкIуэ Iыхьэр. «Джигиты. Абреки» тхылъым и фIэщыгъэм ар зытеухуар наIуэ пщещI.
КъыдэкIыгъуэм ихуащ Кавказым щыпсэу лъэпкъхэм я дежкIэ мыхьэнэшхуэ зиIэу щыта къэхъукъащIэхэм теухуа монографиеу 2 (Карпов Ю. Ю. «Джигит и волк. Мужские союзы в социокультурной традиции горцев Кавказа, Ботяков Ю. М. «Абреки на Кавказе. Социокультурный аспект явления»).
ИлъэсипщI ипэкIэ, нэхъапэжкIэ къыдэкIа мы лэжьыгъэхэм («Джигит и волк» — 1996, «Абреки на Кавказе» — 2005) япэ дыдэу лъэныкъуэ куэдкIэ щызэпкърахащ тхылъым и фIэщыгъэм зи гугъу ищIхэр. Илъэс блэкIахэм монографиер зи IэдакъэщIэкIхэм я лэжьыгъэм къэхутэныгъэщIэхэр хагъэхьэжащ. Шэч къытетхьэркъым, Кавказым щыпсэу лъэпкъхэм я щэнхабзэмрэ тхыдэмрэ дихьэх тхылъеджэхэм а лэжьыгъэм гулъытэ зэрыхуащIынум.
«Джигиты. Абреки» тхылъыр напэкIуэцI 432-рэ мэхъу, сурэт куэдкIэ гъэщIэрэщIащ. Тхылъыр том куэд хъу «Кавказ» къыдэкIыгъуэм и 16-нэ Iыхьэщ.
Тхьэхущынэ Ланэ.
